Delft-‘verkragter’ se bogtogsaak vertraag weens dossier | Maroela Media
Staatsaanklaer Clifford Moatlhodi het aan die Belville-streekshof gesê die ondersoekbeampte het aangedui die dossier is steeds by die direkteur van openbare vervolging se kantoor in Kaapstad. Die beampte moet glo eers die dossier gaan haal voordat die borgtogaansoek kon voortgaan.
Moatlhodi het aan landdros Cyril Krautz gesê die ondersoekbeampte is eers vroeg Dinsdag opdrag gegee om die dossier te gaan haal. Die saak is tot Dinsdagmiddag om 14:00 uitgestel.
Die 27-jarige man, wie se naam nie genoem mag word voordat hy gepleit het nie, het vroeër sy borgtogaansoek laat vaar. Hy is op 19 Januarie in hegtenis geneem en sy saak het reeds vier keer in die hof voorgekom.
Familielede van die slagoffer het haar in Januarie in die veld langs die R300-snelweg aangetref.
Die man word in afsondering by die Goodwood-gevangenis aangehou, aangesien hy beweer dat hy reeds in aanhouding aangerand is. – SAPA
Jeanie · 4 jaar gelede
Moet hom nie genadig wees nie, laat hy terugskuif na die ‘selmaats’, dalk maak hulle korte-mette met hom en hoef die belastingbetaler nie te onderhou nie.
Hoe siek moet iemand in sy vestand wees om so ‘n gruwelike daad te te pleeg met ‘n kind van slegs nege jaar oud?
Of gaan hy ook ‘vir waarneming’ gestuur word?
Binnekort gaan die hospitale vol en die tronke leeg wees.